Aftale_energifonden


 * Tilbage**
 * Aftale om ”Visualisering af byøkologisk vedvarende energi”.**

Jeg har i dag haft møde med Olaf Bruun Jørgensen og Frederik Nors fra Rådgivende Ingeniørfirma Esbensen A/S. De vil gerne deltage i vores projekt sammen med arkitekt Frans Drewniak (og måske også med landskabsarkitekt Sune Oslev, Masu Planning Aps, som deler tegnestue med Frans).

Køreplanen bliver så:

1) Tommy FalkeØje fra Københavns Fødevareselskab (KBHFF) og Sune Vinfeldt Svendsen fra Andelboligforeningen JoJo udarbejder et oplæg til ansøgning til Energifonden og sender det til Olaf, Frederik og Frans.

2) Tommy søger Kollektivgruppen i KBHFF om 4.000 kr. til ansøgningen (29. maj). Sune søger Bestyrelsen i JoJo om 4.000 kr. til ansøgningen (30.maj).

3) Esbensen får de 8.000 kr. som bidrag til at udarbejde ansøgningen. Olaf mente, at det ville koste Esbensen omkring 25.000 kr. at udarbejde ansøgningen. Frederik udarbejder så en ansøgning til Energifonden.

4) Ansøgning til Energifonden senest den 15. juni.

Alle parter er enige om, at det er satsning. Men dels brænder vi alle for økologi og vedvarende energi. Og dels tror vi alle, at vi har en reel chance for at få støtte fra Energifonden. Vi er også enige om, at styrken i vores projekt er den store folkelig basis, som KBHFF har. Ydermere er vi enige om, at det er nødvendigt at visualisere ud fra en konkret boligkarré, sådan at JoJo bliver dem, der lægger hus til.

Olaf nævnte, at der er et projekt i Fredericia, hvor man også ønsker noget om lokal økologisk grønsagsforsyning. Og han luftede muligheden for at inddrage dem i projektet - eller etablere forbindelse mellem dem og KBHFF. Hertil sagde jeg, at KBHFF var positiv overfor ethvert samarbejde.

Energifondens oplæg skal nu nærlæses. KBHFF og JoJo vil gerne bidrage med fotos, interviews eller hvad der kan støtte en ansøgning. Frans og Frederik bør kommunikere direkte om samarbejde. Hvad titlen på projektet skal være, må vi også finde ud af i fællesskab.

Tommy FalkeØje 25. maj 2012